cyanic-selkie/wikianc huggingface dataset:
Ողբերգություն Շվեդական տանը
2008 թվականի քննություն
2007 թվականին բժիշկ Ուլֆ Օսեբյոն (Ulf Aasebø) և պատմաբան Խել Խյերը (Kjell Kjær) թույլտվության հայտ ներկայացրին, որ արտաշիրմեն Շվեդական տանը մահացածների աճյունները, որպեսզի բացահայտեն մահվան հստակ պատճառը ։ Նրանք ենթադրում էին, որ որսորդները մահացել են ոչ թե լնդախտից, այլ կապարային թունավորումից ։ 19-րդ դարում ուտելիքի պահածոների տարաների զոդման կարերի բաղադրությունը պարունակում էր մինչև 50% կապար ։ Նորվեգիայի մշակութային ժառանգության տեսչությունն (Riksantikvaren) սկզբում մերժեց հայցը, բայց գիտական նպատակների և հետազոտության մեթոդների հստակեցումից հետո 2008 թվականի հուլիսին տվեցին թույլտվություն ։
Հետազոտողները Թորսդեն հրվանդանում են եղել օգոստոսի 7-9 ։ Որոշ գերեզմաններում մարմինները հայտնաբերվեցին հավերժական սառածության մեջ իրենց անկողիններով սառած սառույցի մեծաղյուսների մեջ այնպես լավ պահպանված, որ որոշվեց դրանց ձեռք չտալ։ Բժիշկ Օսեբյոյի խոսքերով դրանք բոլորովին էլ կմախքացած դիակներ չէին, և թույլտվություն ստանալով, ինչպես և նաև բարոյական պայմանավորվածություն, թույլ չտվեցին հետազոտողներին այդ մարմիններից վերցնել նմուշ ։ Երկու այլ մարմիններ, որոնք թաղված էին երկուսացած ոչ խոր գերեզմանում, ամբողջովին կմախքացած էին, և նմուշները վերցրին նրանցից ։ Վերցված նմուշները հաստատեցին հետազոտողների ենթադրությունը, քանի որ ոսկորները պարունակում էին կապարի չափազանց բարձր խտություն ։ Բացի այդ՝ որսորդների դեն նետած պահածոների տուփերը «պարունակում էին այնքան շատ կապար, որ լեզվակների պես կախվել էին տարաներից» ։ Այդ հայտնագործությունը մահացածների վրայից հանեց անհոգության մեղադրանքը, Խյերի խոսքերով՝ գիտական հետազոտությունը օգնեց ետմահու վերականգնել նրանց հեղինակությունը ։
Նորվեգացի որսորդների պահածո տարաների կապարով թունավորման պատճառով մահվան վարկածը հաստատվել է նաև 1984 թվականին Օուեն Բիթիի գլխավորությամբ կանադացի գիտնականների՝ բրիտանացի բևեռախույզ Ջոն Ֆրանկլինի (1845-1847) աճյունների ուսումնասիրության արդյունքում։
Տես նաև
Կատեգորիա:Շպիցբերգենի պատմություն
Արոչե
Արոչե  (Aroche) մունիցիպալիտետ Իսպանիայում։ Գտնվում է Ուելվա պրովինցիայի Անդալուիսա ինքնավար համայնքի կազմում։ Մունիցիպալիտետը գտնվում է թվականի Սեռռա-դե-Ուելվա շրջանում։ Տարածքը կազմում է 499 կմ2, բնակչությունը՝ 3206 մարդ (2010 տվյալներով)։ Պրովինցիայի վարչական կենտրոնից գտնվում է 135 հեռավորության վրա։
Արտաքին հղումներ
Կատեգորիա:Իսպանիայի քաղաքներ
Դրիս Մերտենս
Դրիես Մերտենս, բելգիացի ֆուտբոլիստ, իտալական Նապոլիի և Բելգիայի ֆուտբոլի ազգային հավաքականի կիսապաշտպան։
ԱԳՕՎՎ Ապելդորն
Մերտենսը հաջողության չհասավ իր հայրենիք Բելգիայում, բայց եղավ մեկը ավենա հայտնի ֆուտբոլիստներից ԱԳՕՎՎ Ապելդորնի։
Իր առաջին մրցաշրջանում 35 խաղերում խփեց 2 գոլ և դարձավ երկրպագուների սիրելին, որից հետո ԱԳՕՎՎ Ապելդորնը գնեց բելգիական Գենտից Մերտենսի տրանսֆերային իրավունքները։ Նա հաջող հանդես եկավ նաև մյուս մրցաշրջանում խփելով 38 խաղում 15 գոլ, իսկ հաջորդում 35 խաղում 13 գոլ։
2009 թվականի մայիսի 25-ին բելգիացին հեռացավ իր թիմից և տեղափոխվեց ևս մի հոլանդական թիմ ՝ «Ուտրեխտ»։
«Ուտրեխտ»
2009 թվականին Մերտենսը դեբյուտեց «Ուտրեխտ»-ի կազմում։ Առաջին գոլը «Ուտրեխտ»-ի կազմում ՎՎՎ-Վենլոյի հետ խաղում 14-րդ րոպեին, իսկ նույն խաղի 57-րդ րոպեին ձևակերպեց դուբլ խփելով գոլ տուգանային հարվածից։
Նա այս մրցաշրջանում ստացել է արծաթե խաղակոշիկ մրցանակը, իրենից առաջ թողնելով Այաքսի հարձակվող Լուիս Սուարեսին։
2010/11 մրցաշրջանում Մերտենսը նույնպես հաջող հանդես եկավ 31 խաղերում խփելով 10 գոլ։ Այաքսն ու ՊՍՎ-ն հետաքրքրվում էին Մերտենսով, սակայն «Ուտրեխտ»-ը մերժեց այդ առաջարկները։
Հավաքականում կարիերան
2010 թվականի հոկտեմբերի 1-ին Մերտենսը հրավիրվեց հավաքական Եվրո-2012-ի համար սակայն ստացավ վնասվածք և բաց թողեց Եվրո-2012-ը։ Բայց այնուամենայնիվ դեբյուտը կայացավ և Մերտենսը խաղադաշտ դուրս եկավ 2011 թվականի փետրվարի 9-ին Ֆինլանդիայի դեմ ընկերական խաղում։
Ձեռքբերումներ
ՊՍՎ
Նապոլի
Վիճակագրություն
2014 թվականի մայիսի 18-ի դրությամբ.
Ծանոթագրություններ
Կատեգորիա:Մայիսի 6 ծնունդներ Կատեգորիա:1987 ծնունդներ Կատեգորիա:Ֆուտբոլի կիսապաշտպաններ Կատեգորիա:Բելգիացի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Բելգիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Ամուսիններ
Ամուսիններ, ամուսնացած զույգ, քաղաքացիական միությամբ կամ քաղաքացիական ամուսնությամբ միավորված մարդիկ։ Տերմինը գենդերային տեսանկյունից չեզոք է, միևնույն ժամանակ տղամարդ ամուսինը հանդիսանում է ամուսին, իսկ կին ամուսինը՝ կին։ Թեև ամուսին (կին) բառը հանդիսանում է իմաստով մյուսի այլ ձևը, վերջին տերմինը ներառում է նաև արտամուսնական զույգերի կապը, որոնք սոցիալական դեր ունեն՝ նույն ամուսնու դերը, բայց ամուսնու նկատմամբ օրենքով վերապահված իրավունքներ և պարտականություններ չունեն, միևնույն ժամանակ քաղաքացիական ամուսիններ են համարվում այն անձիք, ովքեր ապրում են միասին և կենակցական հարաբերությունների մեջ են։
Իրավական կարգավիճակ
Ամուսնու իրավական կարգավիճակը և այդ կարգավիճակի հետ կապված կոնկրետ իրավունքներն ու պարտականությունները զգալիորեն տարբերվում են և տարբեր երկրների ընտանեկան իրավունքում տարբեր է։ Այդ կանոնները սովորաբար նկարագրված են ընտանեկան իրավունքի մասին օրենքներում։ Սակայն աշխարհի շատ երկրներում, որտեղ քաղաքացիական ամուսնություններն այնքան էլ տարածված չեն, դրա փոխարեն կան սովորական ամուսնություններ, որոնք սովորաբար ոչ պաշտոնապես կարգավորվում են համայնքի կողմից։ Աշխարհի շատ երկրներում ամուսնական իրավունքներն ու պարտականությունները կապված են հարսնացուին վճարելու չափից, օժիտից կամ ամուսնական զույգի վճարումից։
Պատմականորեն, շատ հասարակություններում տղամարդկանց իրավունքները և պարտականությունները խիստ տարբերվում են կանանց իրավունքներից և պարտականություններից։ Մասնավորապես, ընտանեկան գույգի նկատմամբ վերահսկողությունը, ժառանգական իրավունքները և ամուսնության մեջ երեխաների գործողությունները թելադրելու իրավունքը սովորաբար տրամադրվում է ամուսնական զուգընկերներից տղամարդուն։ Այնուամենայնիվ, շատ երկրներում այս պրակտիկան զգալիորեն կրճատվել է քսաներորդ դարում, և ավելի ժամանակակից օրենսդրական ակտերը` որպես կանոն, սահմանում են ամուսնու իրավունքներն ու պարտականությունները` առանց հաշվի առնելու սեռը։ Եվրոպական երկրների շարքում, որոնք լիարժեք գենդերային հավասարություն են հաստատել ամուսնության մեջ, եղել են Շվեյցարիան, Հունաստանը , Իսպանիան և Ֆրանսիան (1980-ականներին)։ Սակայն աշխարհի տարբեր երկրներում ամուսնական օրենքներում տղամարդը դեռ իշխանություն ունի։ Օրինակ՝ Իրանի քաղաքացիական օրենսգրքի 1105 հոդվածում նշվում է. «Ամուսնու և կնոջ միջև հարաբերություններում ընտանիքի ղեկավարի կարգավիճակը ամուսնու բացառիկ իրավունքն է» ։
Իրավական համակարգից կախված` ամուսնական պարտավորությունները կատարելու ամուսնու մերժումը կամ անկարողությունը կարող են հիմք հանդիսանալ ամուսնալուծության, իրավաբանական ազատման կամ չեղյալ հայտարարելու համար։ Վերջին երկու տարբերակները շատ ավելի տարածված են այն երկրներում, որտեղ գերիշխող կրոնը կաթոլիկությունն է, որոնցից մի քանիսում ամուսնալուծությունը միայն վերջերս է մտել։ Ինչպես, օրինակ, Իտալիայում՝ 1970 թվականին, Պորտուգալիայում՝ 1975 թվականին, Բրազիլիայում` 1977 թվականին, Իսպանիայում` 1981 թվականին, Արգենտինայում` 1987 թվականին, Պարագվայում` 1991 թվականին, Կոլումբիայում` 1991 թվականին, Իռլանդիայում` 1996 թվականին, Չիլիում` 2004 թվականին և Մալթայում` 2011 թվականին։
Վերջին տարիներին Արևմտյան շատ երկրներ որևէ մեղքի համար ընդունելի չեն համարել ամուսնալուծությունը։ Աշխարհի որոշ մասերում ամուսնության պաշտոնական դադարեցումը բարդանում է այն վճարումներով և ապրանքներով, որոնք փոխանակում են ընտանիքները։ Դա հաճախ է հանդիպում ամուսնությունների ժամանակ։ Աֆրիկայի որոշ մասերում, երբ հարսնացուի գինը վճարվում է, կինը համարվում է ամուսնու և նրա ընտանիքի սեփականությունը, և եթե նա ցանկանում է հեռանալ, ամուսինը կարող է պահանջել վերադարձնել հարսնացուին այն գինը, որը նա վճարել է աղջկա ընտանիքին։ Աղջկա ընտանիքը հաճախ չի կարող կամ չի ցանկանում վերադարձնել գումարը  ։
Օրենսդրական նորմերից անկախ` ամուսինների միջև անձնական հարաբերությունների վրա կարող է ազդել նաև տեղական մշակույթը և կրոնը, ինչը կարող է նպաստել կնոջ նկատմամբ տղամարդկանց հեղինակության ամրապնդմանը։ Օրինակ, եբրայերեն בעל (ba`al) բառը նշանակում է «ամուսին», որն Աստվածաշնչում կիրառվում է` որպես սեփականատիրոջ և վարպետի հոմանիշ։
Նվազագույն տարիք
Հիմականում գործում է օրենքով նախատեսված ամուսնական նվազագույն տարիքի շեմ։ ՄԱԿ-ի Բնակչության հիմնադրամը հայտարարել է հետևյալը.
Զուգընկերոջ ընտրություն
Զուգընկեր ընտրելու բազմաթիվ եղանակներ կան, որոնք տարբեր են ամբողջ աշխարհում, ինչպիսիք են՝ պայմանագրային ամուսնությունը և հարկադիր ամուսնությունը։ Վերջինս որոշ երկրների իրավունքում համարվում է անվավեր ամուսնություն։ Որոշ երկրներում ամուսնության պարտադրանքը նույնպես քրեական հանցագործություն է համարվում ։
Ծանոթագրություններ
Կատեգորիա:Ընտանիք Կատեգորիա:Ամուսնություն Կատեգորիա:Ամուսիններ Կատեգորիա:Ընտանեկան իրավունք Կատեգորիա:Ազգակցություն և սերում Կատեգորիա:Սեր Կատեգորիա:Քաղաքացիական իրավունք Կատեգորիա:Հասարակություն Կատեգորիա:Սեքսուալություն Կատեգորիա:Անձնական կյանք
Վաչիան
Վաչիան (ვაჩიანი), հայաբնակ գյուղ Վրաստանի Ախալքալաքի մունիցիպալիտետում, Ախալքալաք քաղաքից 6 կմ հարավ։ Վաչիանով է անցնում Ախալքալաք- Կարծախ խճուղին։
Վաչիանը հիմնադրել են էրզրումի նահանգի Թվանջ գյուղից գաղթած հայերը, 1830 թվականին։ Գյուղում պահպանվել են եկեղեցու (19-րդ դար) ավերակներ։
(819) Բերնարդիանա
Բերնարդիանա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լոշտակ սպիտակ
Լոշտակ սպիտակ, դդմազգիների ընտանիքին պատկանող դեղաբույս։
Նկարագրություն
Բազմամյա խոտաբույս է՝ հաստ մսալի արմատով։ Ցողունները, որոնք ամրանում են հենարաններին բեղիկների միջոցով, ունեն մինչև 5 մետր երկարություն, հաստ ու երկար են, փաթաթվող և խորդուբորդ։ Հերթադիր, ատամնաեզր, երկար կոթուններով տերևները 5-բլթակավոր են և սրտաձև հիմքում։ Հնգանդամ միատուն ծաղիկները, որոնք հավաքված են անոթային ծաղկաբույլերում, դեղնավուն կամ կանաչավուն-սպիտակ են։ Երկար ծաղկակոթերով առէջային ծաղիկները ընձյուղների վերին մասում առաջացնում են ողկույզներ։ Ընձյուղների ստորին մասում՝ վահանակաձև ծաղկաբույլերում, հավաքված են վարսանդավոր ծաղիկները։ Հյութալի սև թունավոր հատապտուղները գնդաձև են՝ ոլոռահատիկի մեծությամբ։ Թունավոր բույս է ։
Տարածվածություն
Աճում է նախալեռնային և ստորին լեռնային գոտիների թփուտներում, ցանկապատների մոտ։ Հանդիպում է Լոռու, Շիրակի, Տավուշի, Արագածոտնի, Գեղարքունիքի, Վայոց ձորի, Սյունիքի, Արմավիրի մարզերում։ Աճեցվում է որպես գեղազարդային փաթաթվող բույս ։
Նշանակություն
Բուժական նպատակով օգտագործում են բույսի թարմ արմատները։ Պտուղների և արմատների հյութով բուժում են խոցերն ու վերքերը, բորբոքված հոդերը, որքինը, մաշկային ցաները ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Դդմազգիներ Կատեգորիա:Բազմամյա բույսեր Կատեգորիա:Թունավոր բույսեր Կատեգորիա:Խոտաբույսեր Կատեգորիա:Դեկորատիվ բույսեր Կատեգորիա:1753 թվականին նկարագրված բույսեր
Ջեյն Կոլդեն
Ջեյն Կոլդեն, ամերիկացի բուսաբան , որը Էյսա Գրեյի կողմից 1843 թվականին նկարագրվում է որպես իր սեռի մեջ իր երկրում առաջին բուսաբան։ Չնայած բուսաբանական հրապարակումներում ճանաչված չլինելուն, նա գրել է մի շարք նամակներ, որոնց արդյունքում բուսաբան Ջոն Էլիսը գրել է Կառլ Լիննեյին՝ բույսերի նույնականացման Լինեյյան համակարգը ամերիկյան բուսական աշխարհում կիրառելու նրա աշխատանքի մասին, «նա արժանի է ոգեկոչվելու» : Ժամանակակից գիտությունը պնդում է, որ նա Ամերիկայում աշխատող առաջին կին բուսաբանն էր։ Նրան հիանալի բուսաբան համարեցին այնպիսի շատ հայտնի բուսաբաններ, ինչպիսիք են Ջոն Բարտրամը, Պետեր Քոլինսոնը, Ալեքսանդր Գարդենը և Կառլ Լիննեյը։ Կոլդենն առավել հայտնի է իր առանց վերնագրի ձեռագրերի համար, որում նկարագրում է Նյու Յորքի շրջանի բուսական աշխարհը և նկարագրում դրանցից 340 տարբեր տեսակների թանաքով արված նկարներ։
Վաղ կյանք
Կոլդենը ծնվել է Նյու Յորքում, հինգերորդ զավակը Կադվալադեր Կոլդենի, որը բժիշկ էր, դասավանդում էր Էդինբուրգի համալսարանում և մասնակցում էր Նյու Յորքի քաղաքական կյանքին և ղեկավարմանը 1718 թվականին Շոտլանդիայից Նյու Յորք ժամանելուց հետո, և Ալիս Քրիստին Կոլդենի, որը նշվում էր «իր երեխաների հրահանգիչ» ։ Ջեյնը կրթություն էր ստացել տանը, և հայրը նրան բուսաբանական դասընթացներ է տրամադրել Կառլ Լիննեյի կողմից մշակված դասակարգման նոր համակարգին համապատասխան ։ Ընտանիքի տեղափոխումը Օրանջի շրջանի 3000 ակր հողով կալվածք խթանեց ինչպես Կադվալադերի, այնպես էլ Ջեյն Կոլդենի բուսաբանական հետաքրքրությունները ։ Կադվալադերը 1755 թվականին դոկտոր Ջոն Ֆրեդերիկ Գրոնովիչին ուղղված նամակում իր դստեր մասին գրել է, որ նա ունի «բնական հակում դեպի ընթերցանություն և բնական հետաքրքրասիրություն բնական փիլիսոփայության և բնական պատմության նկատմամբ»։ Նա գրել է, որ Ջեյնը արդեն պատկերում է բույսերի նկարագրություններ՝ օգտագործելով Լիննեյի դասակարգումը և սեղմման միջոցով ստանալով տերևների պատկերը։ Այս նամակով Կադվալադերը փորձել է Ջեյնի համար պաշտոն ձեռք բերել բժիշկ Գրոնովիչի մոտ՝ նրան ուղարկելով սերմեր կամ նմուշներ ։
Կարիերա
1753-1758 թվականների ընթացքում Կոլդենը կատալոգ պատրաստեց Նյու Յորքի բուսական աշխարհի համար՝ կազմելով Հադսոն գետի հովտի ստորին մասից ավելի քան 400 բույսերի նմուշներ և տեղեկություններ, դասակարգելով դրանք ըստ Լիննեյի մշակած համակարգի։ Նա մշակել է տերևներից թանաքով պատկերներ ստանալու տեխնիկա, ինչպես նաև հմուտ նպատկերազարդող էր՝ կատարելով 340 տեսակի թանաքով նկարներ։ Շատ նկարների համար նա գրել է բուսաբանական լրացուցիչ մանրամասներ, ինչպես նաև բույսերի օգտագործման խոհարարական, ազգային կամ դեղորայքային կիրառումը, ներառյալ՝ բնիկների մասին տեղեկություններ ։ 1756 թվականի հունվարի 20-ին Պետեր Կոլինսոնը գրեց Ջոն Բարտրամին, որ «Մեր ընկեր Կոլդենի դուստրը գիտականորեն ուղարկել է բույսերի մի քանի տարբեր թերթեր, որոնք շատ հետաքրքիր կերպով վերլուծված են այս Լիննեյի մեթոդից հետո։ Ես հավատացած եմ, որ նա առաջին կինն է, որը փորձել է այս բնույթի որևէ բան»։ Այս պնդմամբ Կոլդենն այսօր Ամերիկյան կենսագրության բառարանով համարվում է Ամերիկայի առաջին բուսսաբանը։ Կոլդենը մասնակցել է Բնության պատմության խմբակին, որտեղ նա սերմեր և բույսեր էր փոխանակում Ամերիկայի գաղութների և Եվրոպայի բույսերի այլ հավաքորդների հետ ։ Բնության պատմության խմբակի հետ այս շրջագայությունները խրախուսեցին Ջեյնին դառնալ բուսաբան։ Հոր միջոցով նա հանդիպել և նամակագրություն է ունեցել ժամանակի շատ առաջատար բնագետների հետ, այդ թվում՝ Կառլ Լիննեյի հետ։ Նոր բույսի նրա նկարագրություններից մեկը, որն ինքը անվանեց Fibraurea, ուղարկվեց Լիննեյին այն առաջարկով, որ նա պետք է անվաներ Coldenella, բայց Լիննեյը հրաժարվեց և անվանեց Helleborus (այժմ՝ Coptis groenlandica) :
1756 թվականին Կոլդենը հայտնաբերեց Գարդենիան և աառաջարկեց անվանել հայտնի բուսաբան Գարդենի անունով։ Իր ձեռագրում նա գրել է, որ այս բույսը Լիննեյան համակարգով համարակալում չուներ ։ Դրա նկարագրության մեջ Կոլդենը գրել է. «Երեք սոխուկկներ միայն յուրաքանչյուր հանգույցում, և ծաղկի հատակին երեք օվալաձև մարմիններ սերմերը կպչելու տեղը, տարբերակում են այս բույսը hypericums ֊ից, և իմ կարծիքով ոչ միայն այն առանձին տեսակ է դարձնում, այլև կարգացանկ է առաջացնում, որը Լիննեյը չի կատարել» ։ Այնուամենայնիվ, անունը չի թույլատրվել, քանի որ անգլիացի բուսաբան Ջոն Էլիսը արդեն անվանել էր Cape jasmine ը որպես Gardenia jasminoides և դրա կիրառման իրավունքն ուներ բուսաբանական անվանակարգի կոնվենցիաների համաձայն։ բուսաբանական անվանացանկի կոնվենցիաների պատճառով իրավունք ունի դրա օգտագործման համար։
Չնայած Կոլդենի բոլոր ձեռքբերումներին, նա երբեք իր կյանքի ընթացքում պաշտոնապես չի ճանաչվել՝ չունենալով իր անունով անվանված որևէ բույս։ Coldenia տեսակը անվանվել է նրա հոր անունով ։
Կոլդենի պատկերազարդումներ
Կոլդենի պատկերազարդումները, որում նա ուներ տերևների պատկերում թանաքով և բույսերի նկարագրություն, երբեք անուն չի ունեցել։ Կոլդենի բնօրինակ ձեռագիրը, որը նկարագրում է Նյու Յորքի բուսական աշխարհը, Բրիտանական թանգարանում է տեղ գտել 1800-ական թվականների կեսերից մի քանի հավաքորդների ձեռքով անցնելուց հետո ։ Ricketts and Hall հրատարակությունը (1963) հրատարակել է Կոլդենի բույսերի նկարագրություններից 57-ի պատկերները՝ բնօրինակ ձեռագրի գծագրերով և ինդեքսներով։ Նրանք նաև վերլուծեցին և գնահատեցին Կոլդենի աշխատանքը։ Նրա պատկերազարդումները բաղկացած էին միայն տերևներից, և այդ նկարները միայն թանաքի ուրվագծեր էին, որոնք ներկված էին չեզոք երանգով։ Այնուամենայնիվ, դրանց վերլուծության մեջ ասվում է, որ նրա նկարագրությունները «բարձրորակ-լիարժեք են, ստույգ և ակնհայտորեն վերցված են կենդանի նմուշներից» ։ Կոլդենի նկարագրություններում ներառված են ծաղկի, մրգերի և բույսերի կառուցվածքի մորֆոլոգիական մանրամասները, ինչպես նաև բույսերi բուժիչ կամ խոհարարական նպատակներով օգտագործման եղանակներy: Որոշ պատկերավորումներում ներառված է ծաղկման ամիսը և նրանց գտնվելու վայրի նկարագրությունը։
Կոլդենի ձեռագիրն ունի տիտղոսաթերթ, որն ավելացել է 1801 թվականին Էռնստ Գոթֆրիդ Բալդինջերի կողմից, որը պրոֆեսոր էր Ենայի և Մարբուրգի համալսարաններում։ Նա լատիներենով գրել է «Flora Nov.- Eboracensis», որը թարգմանվել է որպես Նյու Յորքի բուսականություն (New York Flora) անգլերեն։
Անձնական կյանք
Նրա ընտանիքի այցելուները նշել են, որ նա հիանալի պանիր էր պատրաստում, և դրա մասին գրառումներ է կատարել 1756 թվականին պատրաստված պանրի հուշագիր փաստաթղթում. :
Կոլդենն ամուսնացել է շոտլանդացի այրի դոկտոր Ուիլյամ Ֆարքուհարի հետ 1759 թվականի մարտի 12-ին ։ Նա մահացել է ծննդաբերության ժամանակ միայն յոթ տարի անց՝ 41 տարեկան հասակում երեխայի հետ միասին ։ Ոչ մի ապացույց չկա, որ նա ամուսնությունից հետո շարունակել է իր բուսաբանական աշխատանքը ։
Ժառանգություն
Ջեյն Կոլդենի հիշատակի այգին կառուցվել է 1957 թվականին իր հարազատ քաղաքում Օրանջ և Դատչես նահանգների այգիների ակումբների կողմից, որոնք ընդգրկում են իր նկարագրած տեսակները ։ Սա այն տեղում էր, որտեղ այժմ Նյու Վինձորի Նոքսի նահանգի պատմական վայրն է, որտեղ նա ապրում և աշխատում էր ։ Այն պահպանվում էր կամավորների կողմից և, չնայած անհատական ջանքերին, 90-ականներին հասավ պահպանման վատ վիճակի։ 2014 թվականին այգու վերականգնման ծրագիր է սկսվել։
Աղբյուրներ
Կատեգորիա:Ամերիկացի բուսաբաններ
Պեդեմոնտե
Պեդեմոնտե  (Pedemonte), կոմունա Իտալիայում։ Գտնվում է Վենետո մարզում՝ Վիչենցա գավառում ։
Ժողովրդագրություն
Բնակչության թվաքանակի փոփոխությունները.
Կոոտապատամբա
Կոոտապատամբա կամ Կոտտապատամբա (Lake Cootapatamba՝ Kau-oola-patamba-ից՝ «վայր, որտեղ երգում է արծիվը», Lake May), Ավստրալիայի ամենաբարձր լեռնային լիճը , տեղակայված է Ավստրալիական Ալպերի Կոսցյուշկո ազգային պուրակի տարածքում գտնվող Սուոմփի Փլեյն գետի վերին հոսանքում։ Կոոտապատամբան իրենից ներկայացնում է փոքր հոսանուտ ունեցող լիճ, որն ունի սառցադաշտային ծագում։ Լիճն զբաղեցնում է Կոսցյուշկո լեռան բարձրադիր հովիտների՝ էրոզիայի հետևանքով առաջացած գոգահովիտը, որը ծովի մակերևույթից 2,040 մետր բարձրության վրա է գտնվում ։
Լճի երկարությունը կազմում է մոտավորապես 400 մետր, խորությունը՝ մոտավորապես 5 մետր ։
Արտաքին հղումներ
Կատեգորիա:Լճեր այբբենական կարգով Կատեգորիա:Ավստրալիայի լճեր
Տոդ Կանտուել
Տոդ Կանտուել (Todd Cantwell, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի կազմում։ Խաղում է կիսապաշտպանի դիրքում ։
Նորվիչ Սիթի
Կանտուելը Նորվիչ Սիթիի ակադեմիայի սան է։ Իր պրոֆեսիոնալ դեբյուտը նշեց 2018 թվականի հունվարի 17-ին՝ փոխարինման մտնելով Անգլիայի գավաթի Չելսիի դեմ խաղում ։ Հունվարի 28-ին Կանտուելը մինչև մրցաշրջանի ավարտը վարձավճարով միացավ Ֆորտունա Սիտարդին   ։ Իր դեբյուտը ակումբի կազմում նշեց փետրվարի 2-ին՝ Վոլենդամի դեմ խաղում ։ Իր առաջին գոլը պրոֆեսիոնալ կարիերայում անգլիացին խփեց փետրվարի 23-ին՝ ՆԵԿ Նեյմեգենի դեմ խաղում ։ Մարտի 9-ին նա գոլ խփեց Էյնդհովենի դեմ խաղում՝ օգնելով իր թիմին հաղթել 3-1 հաշվով ։ Վարձավճարի ընթացքում Կանտուելը անցկացրեց 10 հանդիպում՝ դառնալով 2 գոլի և 3 գոլային փոխանցման հեղինակ, իսկ Ֆորտունա Սիտարդը տեղափոխվեց Էրեդիվիզի  ։
Նորվիչ Սիթիի մեկնարկային կազմում Կանտուելը առաջին անգամ խաղադաշտ դուրս եկավ 2018 թվականի օգոստոսի 14-ին՝ Անգլիայի լիգայի գավաթի Սթիվենիջի դեմ խաղում ։ Առաջին հանդիպումը Չեմպիոնշիպում անցկացրեց սեպտեմբերի 19-ին՝ Ռեդինգի դեմ խաղում՝ այս խաղում դառնալով գոլային փոխանցման հեղինակ  ։ Իր առաջին գոլը ակումբի կազմում խփեց դեկտեմբերի 1-ին՝ Ռոտերհեմ Յունայթեդի դեմ խաղում՝ այս խաղում նաև գոլային փոխանցում տալով Մաքս Էրոնսին  ։ 2018-19 մրցաշրջանում Կանտուելը անցկացրեց 27 հանդիպում՝ դառնալով 1 գոլի և 2 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը  ։
2019 թվականի հուլիսի 3-ին Կանտուելը երկարաձգեց իր պայմանագիրը Նորվիչի հետ մինչև 2022 թվականը ։ Իր առաջին հանդիպումը Պրեմիեր Լիգայում անցկացրեց 2019 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Լիվերպուլի դեմ խաղում  ։ Օգոստոսի 17-ին՝ Նյուքասլ Յունայթեդի դեմ խաղում անգլիացին 2 գոլային փոխանցում տվեց Տեմու Պուկկիին  ։ Պրեմիեր Լիգայում իր առաջին գոլը Կանտուելը խփեց օգոստոսի 24-ին՝ Չելսիի դեմ խաղում  ։ Սեպտեմբերի 14-ին նա գոլի հեղինակ դարձավ Մանչեսթեր Սիթիի դեմ խաղում՝ օգնելով իր թիմին հաղթել 3-2 հաշվով  ։ Դեկտեմբերի 1-ին Կանտուելը գոլ խփեց Արսենալի դեմ խաղում, իսկ հանդիպումն ավարտվեց 2-2 հաշվով  ։
Միջազգային կարիերա
Կանտուելը ներկայացրել է Անգլիան մինչև 17 և մինչև 21 տարեկանների երիտասարդական հավաքականներում։
Ակումբային վիճակագրություն
2020 թվականի հունվարի 7-ի դրությամբ
Ակումբային
Նորվիչ Սիթի
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Անգլիացի ֆուտբոլիստներ Կատեգորիա:Նորվիչ Սիթիի ֆուտբոլիստներ Կատեգորիա:Ֆորտունա Սիտարդի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Սկզբնական կոդ (ֆիլմ)
Սկզբնական կոդ (Source Code, ՄՀԱ՝ [sɔːrs koʊd]), ռեժիսոր Դանկոն Ջոնսի տեխնոթրիլլերը։ Շնորհահանդեսը տեղի է ունեցել 2011 թվականի մարտի 11-ին SXSW փառատոնի ժամանակ։
Սյուժե
Կապիտան Քոթլեր Սթիվենսը ուշքի է գալիս Չիկագոյում Շոն Ֆենթրես անունով մարդու մարմնում՝ մի գնացքում, որտեղ նա ծանոթացել էլ Քրիստինա անունով աղջկա հետ։ Նախքան նա կհասկանար, թե ինչ է կատարվում, սարսափելի պայթյունը ոչնչացնում է գնացքը։
Սթիվենսն արթնանում է պատիճի ներսում, որտեղ նրան համակարգչի էկրանի միջոցով ողջունում է ռազմական հագուստով մի կին՝ Քոլին Գուդվինը, և Սթիվենսին է փոխանցում, որ նա գտնվում է «Սկզբնական կոդ» ծրագրի ներսում, որը թույլ է տալիս տեղավորվել մարդու մարմնի մեջ՝ նրա կյանքի վերջին 7 րոպեներին։ Նախկինում՝ այդ օրը ռումբը պայթել է և ոչնչացրել գնացքը։ Սթիվենսի առաջադրանքն էր գտնել ռումբը և պարզել, թե ով է ստեղծել այն, նախքան մեկ այլ ռումբ, այս անգամ ռադիոակտիվ ռումբ, կպայթի Չիկագոյի ինչ-որ տեղամասում, որը կարող է հանգեցնել միլիոնավոր մարդկանց մահվան։
Ծանոթագրություններ
Կատեգորիա:Ամերիկյան մարտաֆիլմեր Կատեգորիա:Կանադական ֆիլմեր Կատեգորիա:Անգլերեն ֆիլմեր Կատեգորիա:2011 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆրանսիական ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ֆրանսիական թրիլեր ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Չիկագոյում նկարահանված ֆիլմեր Կատեգորիա:Summit Entertainment ֆիլմեր Կատեգորիա:StudioCanal ֆիլմեր
Վիլյառասա
Վիլյառասա (Villarrasa), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Մունիցիպալիտետը գտնվում է Էլ Կոնդադո շրջանում։ Տարածքը կազմում է 72 կմ2, բնակչությունը` 2170 մարդ (2010 թվականի տվյալներով)։ Պրովինցիայի վարչական կենտրոնից գտնվում է 37 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Մակրոէթիկա և միկրոէթիկա
Մակրոէթիկա և միկրոէթիկա (հունարեն «makros-» նախածանցից, որը նշանակում է «մեծ» և «ethos» նշանակում է բնավորություն), տերմին, որը ստեղծվել է 20-րդ դարի վերջին՝ լայնածավալ էթիկան անհատական էթիկայից կամ միկրոէթիկայից տարբերելու համար։ Դա կիրառական էթիկայի տեսակ է։ Մակրոէթիկան զբաղվում է լայնածավալ խնդիրներով, հաճախ առնչվում են էթիկական սկզբունքներին կամ նորմատիվ կանոններին, որոնք առաջնորդում են գործողությունները։ Միկրոէթիկան տերմին է, որը ներմուծել է Փոլ Կոմեսարոֆը 1995, Հայեցակարգը, որը հիմնված է հատկապես փիլիսոփաներ Էդմունդ Հուսերլի և Էմմանուել Լևինասի աշխատանքի վրա, հիմնված է այն ճանաչման վրա, որ առօրյա կյանքում էթիկական որոշումների մեծ մասը չեն ընդունվում բացահայտ ռացիոնալ փաստարկների կամ հաշվարկների հիման վրա, այլ տեղի են ունենում շարունակական հոսքի մեջ։ հարաբերություններ և երկխոսություններ։ Հաճախ միկրոէթիկական դատողությունների գործընթացները ինտուիտիվ են և կարող են նույնիսկ չճանաչվել այդ պահին։ Հենց անսահման փոքր միկրոէթիկական պահերի կուտակումն է կազմում այն լայնածավալ էթիկական լանդշաֆտները, որոնցում մենք ապրում ենք։
Կենսաբժշկության, ճարտարագիտության և այլ տեխնիկական մասնագիտությունների էթիկական նկատառումները ներառում են խնդիրներ, որոնք վերաբերում են ինչպես հասարակական մեծ խնդիրներին, այնպես էլ որոշակի մասնագիտություններին և մասնագիտական վարքագծին։ Դեղագործությունը ներկայացնում է հատուկ մակրոէթիկական մարտահրավերներ։ Դեղագործները ձգտում են կանխարգելել և բուժել հիվանդությունները՝ փոփոխելով ցողունային բջիջները և արտադրելով թիրախային դեղամիջոցներ, որոնք ունեն հատուկ թիրախավորման մեխանիզմներ ։ Այնուամենայնիվ, դեղերի կամ այլ թերապևտիկ մեթոդների կիրառումը պահանջում է նաև առանձին հիվանդների կարիքների հատուկ ուսումնասիրություն, ներառյալ նրանց առողջական վիճակը, մշակութային նախասիրությունները, նրանց անձնական և նրանց ընտանիքների արժեքները, ինչպես նաև տնտեսական և այլ նկատառումներ։ Այս վերջին նկատառումների շուրջ բանակցությունները տեղի են ունենում միկրոէթիկայի ոլորտում։
Եթե հետազոտողը գործում է միայն իր հետազոտության սահմաններում, այսինքն՝ բացառապես միկրոէթիկական, հետազոտությունը դեռևս կարող է անընդունելի լինել հասարակության տեսանկյունից, եթե այն խախտում է մակրոէթիկական սկզբունքները։ Ընդհակառակը, զուտ մակրոէթիկական նկատառումները հաճախ անջատված են էթիկական առարկաների կոնկրետ կյանքի աշխարհից և, հետևաբար, չունեն համապատասխանություն կամ համապատասխանություն։
Ծանոթագրություններ
Կատեգորիա:Էթիկա Կատեգորիա:Մակրոէվոլյուցիա Կատեգորիա:Միկրոէկոնոմիկա
Նուր Թրյոնդելագ
Նուր Թրյոնդելագ (Nord-Trøndelag fylke՝ նուր Թրյոնդելագ ֆյուլքե), առաջին աստիճանի վարչաքաղաքական միավոր Նորվեգիայում, որն ունի կոմսության (ֆյուլքե) կարգավիճակ։ Տեղակայված է Կենտրոնական Նորվեգիայում։
Վարչական կենտրոնը Ստրեյնքհեր քաղաքն է։ Ստյորդալ, Լևանգեր, Նամսոս և Վերդալ քաղաքները կոմսության խոշորագույն արդյունաբերական կենտրոններն են, որոնք ունեն 12000-21000 բնակիչ։ Քաղաքային արդյունաբերությունը հիմնականում կենտրոնացած է սպասարկման ոլորտի ծառայությունների, թեթև և սննդի, անտառային արդյունաբերության ու էլեկտրաէներգիայի արտադրության վրա։ Այստեղ Նորվեգիայի ՀՆԱ-ի՝ մեկ մարդուն հասնող ամենաքիչ չափաբաժինն է երկրում։
Տարածքը 22 412 կմ² է, ըստ մեծության այն երկրի վեցերորդ կոմսությունն է։ Ներառում է 23 շրջան։ Առավել խիտ բնակեցված հատվածը Թրոնհեյմս ֆյորդի երկայնքով ձգվող Ինհերեդի շրջանն է, որտեղ բնակչությունը զբաղվում է երկրագործությամբ։ Դրանից հարավ ընկած է Ստյորդալենի շրջանը, իսկ հյուսիս՝ տարածքով ամենախոշորը՝ Նամդալենը։ Վերջինս ձգվում է Նորվեգական ծովի ափերից մինչև Սկանդինավյան լեռներ՝ սահմանակցելով Շվեդիայի հետ։ Նուր Թրյոնդելագը հարավից սահմանակցում է Սյուր Թրյոնդելագին, հյուսիսից՝ Նուրլանին։ Կոմսության արևելյան հատվածը զբաղեցնում են մի քանի ընդարձակ հովիտներ և անբնակ տարածքներ, որտեղ գտնվում են ազգային չորս պարկեր։ Նուր Թրյոնդելագի տարածքում գտնվում են մի քանի խոշոր լճեր՝ Սնոսավատնետը, Նամսենը, Վերդալսելվան, Ստյորդալսելվան։
Բնակչությունը 2016 թվականի դրությամբ կազմել է 135 142 մարդ, միջին խտությունը՝ 6,9 մարդ/կմ²։ Կոմսությունը բնակեցվել է վաղ ժամանակներից, իսկ միջնադարում եղել է կարևոր կենտրոն՝ վիկինգների շրջանում։ 1804 թվականի վարչական բաժանմամբ ստեղծվել է այս կոմսությունը, որը մինչև 1919 թվականը կրում էր Նորդր Թրոդենհեյմս անունը։
Աշխարհագրություն
Նուր Թրյոնդելագը հյուսիսից սահմանակցում է Նուրլանին, հարավից՝ Սյոր Թրյոնդելագին, արևմուտքում՝ Նորվեգական ծովին, իսկ արևելքում Շվեդիայի հետ ունեցած պետական սահմանն է։ Վարչական կենտրոնը Ստեյնկյեր քաղաքն է, որն ունի 20,527 բնակիչ (2005)։ Խոշորագույն լիճը Սնոսավատնետն է, իսկ ամենաերկար գետը՝ Նամսենը, որը Եվրոպայի՝ ամենասաղմոնառատ գետերից է։ Սաղմոնով հարուստ են Վերդասելվա և Ստյորդալսելվա գետերը։ Կոմսության տարածքում գտնվող Սալսվատնետ լիճը խորությամբ երկրորդն է Եվրոպայի տարածքում (482 մ)։ Նուր Թրյոնդելագի խոշորագույն քաղաքը Ստյորդալն է։ Բնակչության հիմնական մասը կենտրոնացած է Թրոնհեյմս ֆյորդի ափին, որը գտնվում է հարավային հատվածում։ Հյուսիսում կան մի քանի այլ խոշոր ֆյորդեր, որոնցից հայտնի են Նամսեն ֆյորդը և Ֆոլդա ֆյորդը։ Թրոհհեյմսի արևելյան և հյուսիսարևելյան ափերը հայտնի են բարեբեր ագարակներով ու դաստակերտներով։ Դա ժամանակակից Նորվեգիայի առավել հայտնի երկրագործական կենտրոններից է, որտեղ զբաղվում են հացահատիկային ու բանջարանոցային բույսերի մշակմամբ։ Հիմնական բարձրությունը տարածվում է 600 մետրից ցած։
Կոմսության տարածքում շատ են անտառները, որտեղ գերակշռող ծառատեսակը եղևնին է, երբեմն՝ կեչին։ Հեդմարկից հետո Նուր Թրյոնդելագը Նորվեգիայում երկրորդն է՝ փայտահատման տեսանկյունից։ Տեղի անտառները եզակիներից են Նորվեգիայում, որտեղ կան միանգամից չորս տեսակի եղջերուներ (որմզդեղն, այծյամ, ազնիվ և հյուսիսային եղջերու)։ Լեռնիվեր բուսականությունը փոխվում է. հանդիպում են փշատերև անտառներ։ Ազգային պարկերից են Բլոֆյելա-Սկյակերֆյելա (խոշորագույններից մեկը Նորվեգիայում), Բյորգեֆել (մասամբ), Լիեռն և Սկարվան և Ռոլտդալեն (մասամբ)։
Պատմություն
Նուր Թրյոնդելագի տարածքում մարդիկ բնակություն են հաստատել նախնադարում՝ մ.թ.ա. 7500-6000 թվականներին։ Գրեթե նույն ժամանակահատվածում նրանք հաստատվում են Թրոնհեյմս ֆյորդի ափերին։ Նոր քարի դարում՝ մ.թ.ա. 2000 թվականից առաջ, որսորդությունից, հավաքչությունից ու ձկնորսությունից զատ այստեղ սկսում են զբաղվել գյուղատնտեսությամբ։ Հիմնական զբաղմունքը անասնապահությունն էր, որը մարդկանց համար սննդի մշտական աղբյուր է դառնում։ Այդ ժամանակահատվածում լայնորեն տարածվում է եղևնին, և մոտ մեկ հազարամյակ անց՝ մ.թ.ա. 1300 թվականին մոտ, կոմսության տարածքը պատվում է եղևնու անտառներով, ինչպես այժմ։ Բրոնզի դարի վաղ շրջանում՝ մ.թ.ա. 1800-1000 թվականներին, Թրոնհեյմս ֆյորդի ափին ի հայտ են գալիս առաջին դամբարանադաշտերը։ Մարդիկ սկսում են զբաղվել երկրագործությամբ։ Մեր թվարկության առաջին դարում այստեղ սկսում են հանքաքարից երկաթ ստանալ։ Կառուցվում են առաջին երկաթաձուլարանները, որոնց արտադրանքն օգտագործվում էր ինչպես ռազմական, այնպես էլ տնտեսական կյանքում։ 5-րդ դարում սկսվում է Ժողովուրդների մեծ գաղթը, որի հետևանքով երկրամասը լքում են հազարավոր բնակիչներ։ Կառուցվում են առաջին բերդերն ու ամրությունները, և կոմսության տարածքը բաժանվում է մի քանի մանր իշխանությունների։ 10-րդ դարում մշակվում է իրավական համակարգ, որը կիրառվում է ամբողջ տարածաշրջանում։ 997 թվականին Նորվեգիայի առաջնորդ Օլաֆ Տրյուգվասոնը հիմնում է Նիզառոսը՝ ժամանակակից Թրոնհեյմը, որը դառնում է իր նստավայրը։ Նորվեգիան ընդունում է քրիստոնեություն, և տեղի բնակիչները դառնում են քրիստոնյա։ Կառուցվում են մի քանի վանքեր ու եկեղեցիներ։
13-րդ դարում մշակվում է իրավական համակարգը, զարգանում է դատական համակարգը, և դատարանը 16-րդ դարում տեղափոխվում է Նիզառոս։ Վիկինգների դարաշրջանում բնակչությունը մեծանում է, հասնում 20,000-ի։ Սակայն Եվրոպայում տարածված սև մահը հասնում է նաև Նորվեգիա, ինչի պատճառով բազմաթիվ զոհեր են լինում։ Որոշ բնակավայրեր ամայանում են։ Հետագա երկու դարերի ընթացքում այստեղ են տեղափոխվում սաամները։ 1532 թվականին ավարտին է հասցվում Ստեյնվիկհոլմի ամրոցի կառուցումը։ Այն դառնում է տեղի կաթոլիկական առաջնորդանիստը մինչև 1537 թվականը։ Այդ ժամանակ՝ լյութերական ռեֆորմացիայի արդյունքում, թագավորը խլում է եկեղեցապատկան հողերը՝ ընդհանուր առմամբ երկրի 40%-ը։ Դրան զուգահեռ՝ մեծանում են սեփական ագարակ-տնտեսությունները։ Զարգանում է ձկնարդյունաբերությունը. սկսում է ձկան արտահանումը։
Նոր ժամանակներում Նուր Տրյունդելագը տեղափոխվում է ինդուստրիական զարգացման փուլ. զարգանում է կրթական համակարգը, բացվում են դպրոցներ։ 1770-ական թվականներին ներմուծում է կարտոֆիլը, որը մեծ դեր է սկսում խաղալ գյուղատնտեսության մեջ։ 1804 թվականին՝ դեռ Դանիայի և Նորվեգիայի միացյալ թագավորության կազմում, ստեղծվում է Նորդր Թրոնհյեմս վարչական շրջանը, որը 1919 թվականին անվանափոխվում է որպես Նուր Տրյունդելագ։ 1838 թվականին տարածքը բաժանվում է 18 շրջանների։ Հիմնադրվում են մի քանի բնակավայրեր և համայնքներ, որոնցից են Լևանգերը (1836), Նամսոսը (1845) Ստեյնկյերը (1857). Նրանց քանակը մոտենում է 50-ի։ 19-րդ դարի երկրորդ կեսին բնակչության ստվար զանգված տեղափոխվում է Հյուսիսային Ամերիկա։
20-րդ դարի ընթացքում այստեղ հաստատվում է տրանսպորտի ու կապի, էլեկտրաէներգիայի կայանների, գործարանների ցանց ։
Բնակչություն
2010 թվականի դրությամբ Նուր Թրյոնդելագն ունեցել է 131,555 բնակիչ ։ Հաշվվել է 55,910 տնտեսություն՝ յուրաքանչյուրին բաժին է ընկել 2.3 մարդ ։ Կյանքի միջին տևողությունը կազմել է 77.7 տարի՝ տղամարդկանց, և 82.4 տարի՝ կանանց համար։
Հաշվվել է 5,942 օտարերկրացի, ովքեր կազմել են բնակչության 4.5%-ը, այդ թվում՝ նորաբնակների նորվեգացի երեխաները ։ 4,699 մարդ ունեցել է արտասահմանյան քաղաքացիություն, որը ամենաքիչն է՝ Նորվեգիայի բոլոր կոմսությունների հետ համեմատած՝ թե բացարձակ, թե հարաբերական թվով ։ Ներգաղթյալները հիմնականում Արևելյան Եվրոպայից ու Ասիայից են ։
Բնակչության ճնշող մեծամասնությունը դավանում է քրիստոնեություն (91.22 %)։ 2010 թվականի մարդահամարի համաձայն՝ 5,061 (3.8%) մարդ գրանցված չի եղել Նորվեգական եկեղեցում։ Նրանցից 2,581-ը (1.9%) եղել են այլադավան քրիստոնյաներ, իսկ 1,762-ը (1.3%)՝ աթեիստներ։ Իսլամադավանների թիվը եղել է 508 (0.3%), բուդդայականներինը՝ 158, ևս 52 մարդ պատկանել է այլ կրոնների ։ Այլակրոնների հիմնական մասը ներգաղթյալներ են։
Կառավարում
Նուր Թրյոնդելագի նահանգապետարանը ղեկավարում է 3000 կմ ներքին նշանակության ճանապարհներ, հասարակական տրանսպորտը , տասնմեկ ավագ դպրոցներ՝ 7,000 աշակերտով , տեղական ինքնակառավարումը, կոմսության տնտեսական զարգացումը ։ Նահանգապետարանը ղեկավարվում է 35 անդամից բաղկացած կոմսության խորհուրդը, որը իրենից ներկայացնում է բազմակուսակցական մարմին ։ Վարչական կառավարումն իրականացնում է կոմսության կառավարությունը, որը բաղկացած է վեց անդամից։ Նրանք ներկայացնում են Նորվեգիայի հետևյալ կուսակցությունները՝ Աշխատանքային, Պահպանողական, ազատական և Քրիստոնյա դեմոկրատական։ Կառավարության ղեկին է աշխատավորական Ալֆ Դանիել Մոյենը , իսկ Գուննար Վիկենը, ով զբաղեցնում է քաղաքապետի պաշտոնը, պահպանողական կուսակցությունից է ։
Նուր Թրյոնդելագի նահանգապետը պետության ներկայացուցիչն է կոմսությունում։ 2009 թվականից նրա պաշտոնում է Ինգե Ռայանը, ով նախկինում եղել էր խորհրդարանի պատգամավոր՝ Սոցիալիստական ձախ կուսակցությունից ։ Կոմսությունն ունի երեք գավառային դատարաններ՝ Ինդերյոյի, որը տեղակայված է Ստեյնկյերում, Ստյոր և Վերդալ՝ Լևանգերում , և Նամդալի, որը գտնվում է Նամսոսում ։ Նրանք բոլորը ենթարկվում են Վերաքննիչ քաղաքացիական դատարանին ։ Ոստիկանական համակարգը նույնպես կոչվում է կոմսության անունով ։
Նորվեգական խորհրդարանում կոմսությունը ներկայանում է վեց կուսակցությունների ներկայացուցիչներով ։
Նուր Թրյոնդելագը բաժանված է 23 շրջանների։
Տնտեսություն
Տարածքի 40 տոկոսն անտառապատ է ։ Դրանց մի մասը պահպանվում է պետության կողմից. հիմնադրվել են մի քանի արգելավայրեր ։ Փայտահատման ծավալները հասնում են տարեկան 800000 խորանարդ մետր, որի 95%-ը եղևնու, իսկ 3%-ը սոճու փայտն է ։ Կոմսության տարածքով է անցնում Նուրլանին կապող բոլոր մայրուղիները և երկաթուղիները։
Մշակույթ
Կոմսությունում գտնվում են չորս ազգագրական ավագ դպրոցներ՝ Սունդի, Սկոնի, Նամդալի և Բակկետունի ։ Պետական քոլեջներից է Նուր Թրյոնդելագի համալսարանական դպրոցը, որը ուսանողական թաղամասեր ունի Լևանգերում, Ստեյնկերում, Ստյորդալում և Նամսոսում՝ ընդհանուր առմամբ 4,460 աշակերտի համար ։ Ստյորդալում է գտնվում Կենտրոնական Նորվեգիայի առողջապահական կենտրոնը, որի ղեկավարման տակ են գտնվում մի քանի խոշոր հոսպիտալներ ։ Էլեկտրաէներգիայի արտադրությունը հասնում է տարեկան 2900 մեգավատ-ժամի ՝ քամու ու ջրաէլեկտրակայանների միջողով ։
Ավանդական խոհանոցը ներկայանում է ձկնատեսակներով ու հացազգիների խորտիկներով։ Կարտոֆիլը նորվեգական խոհանոց է մուտք գործել 19-րդ դարում ։ Տեղացիները, մասնավորապես՝ լեռնային շրջանների բնակիչները, մասնագիտացել են զանազան խմիչքների ու քսուքների պատրաստման մեջ ։
Վերդալսյորա քաղաքում գտնվում է Նուր Թրյոնդելագի թատրոնը, որը պրոֆեսիոնալ շուրջամյա թատրոն է ։ Հիմնադրվել է 1954 թվականին ։ Երաժշտական ասպարեզում հայտնի են Åge Aleksandersen, Hans Rotmo և D.D.E. խմբերը։ Դրանցից առաջին երկուսը հիմնվել են 1970-ական, իսկ վերջինը՝ 1990-ական թվականներին ։ Լևանգեր ՀԱ-ն հայտնի է հանդբոլում. այն մասնակցում է երկրի կանանց հանդբոլի առաջնությանը ։
Նուր Թրյոնդելագում հրատարակվող պարբերականներից հայտնի են Trønder-Avisa, Adresseavisen, Namdalsavisa և այլ թերթեր ու ամսագրեր ։ Կոմսությունն ունի սեփական ռադիոալիքն ու հեռուստաալիքը։
Ծանոթագրություններ
Կատեգորիա:Նուր Թրյոնդելագ
Մանսուրլու (Ելիզավետպոլի գավառ)
Բնակչություն
1907 թվականին գյուղն ունեցել է 210, իսկ 1908-ին՝ 225 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Big Huge Games
Չնայած նրան, որ Բրայեն Ռեյնոլդսը Firaxis Games ընկերության հիմնադիրներից մեկն էր, նա իր ընկերների հետ լքեց այն նոր ընկերություն հիմնադրելու համար, որ մասնագիտացված էր ստրատեգիակական խաղերի մշակմամբ ։ Ընկերության առաջին խաղը դարձավ Rise of Nations-ը, որը մեծ հաջողություններ գրանցեց։ 2008 թվականի հունվարի 15-ին Big Huge Games-ը գնվեց THQ հրատարակչության կողմից ։ 2009 թվականին THQ ցանկություն հայտնեց փակել Big Huge Games ելնելով ֆինանսական խնդիրներից, սակայն նույն թվականի մայիսին 38 Studios-ը գնեց Big Huge Games-ը THQ-ից, 120 աշխատակցից պահելով 70-ին ։
2009 թվականից մինչև 2012 թվականները ստուդիան զբաղվում էր Kingdoms of Amalur։ Reckoning խաղի մշակմամբ, որը սակայն հաջողության չհասավ։ Ավելի ուշ 38 Studios-ը, խաղի թողարկումից հետո դադարեցրեց Big Huge Games-ի աշխատանքները, իսկ հետագայում ամբողջությամբ փակեց այն ։ Big Huge Games-ի աշխատակիցների մեծ մասը տեղափոխվեցին Epic Baltimore, որ համարվում էր Epic Games-ի ենթակառուցվածք ։ Այս բաժինը հետագայում անվանափոխվեց դառնալով Impossible Studios, իսկ 2013 թվականի փետրվարին ամբողջությամբ փակվեց այն ։
Չթողարկված խաղեր
THQ-ից 38 Studios տեղափոխվելուց հետո Big Huge Games-ը աշխատել է երկու մեծ նախագծերի վրա ։ Այս նախագծերի մշակումը դադարեցվել է Kingdoms of Amalur։ Reckoning-ի համար։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Գոնզագայի թատրոն
Պիետրո Գոնզագայի թատրոն (Театр Пьетро Гонзаги), XIX դարի սկզբի հուշարձան Ռուսաստանի Դաշնության Մոսկվայի մարզի Կրասնոգորսկ քաղաքային օկրուգում։ Թատրոնը կառուցվել է Արխանգելսկոյե դաստակերտում Օսիպ Իվանովիչ Բովեի նախագծով և անձամբ Պիետրո Գոնզագոյի (Ռուսաստանում` Պյոտր Գոնզագա) կողմից։ Ռուսաստանի Դաշնության մշակութային ժառանգության օբյեկտ է, պաշտպանվում է պետության կողմից։
Պատմություն
1817 թվականին նախատեսվում էին Նապոլեոնի նկատմամբ տարած հաղթանակի տոնակատարություններ։ Միջոցառումների մի մասը Ալեքսանդր I-ը նախատեսում էր անցկացնել Արխանգելսկոյե դաստակերտում։ Սպասվող իրադարձությունների կապակցությամբ կալվածքի սեփականատեր Նիկոլայ Բորիսովիչ Յուսուպովը որոշել էր կազմակերպել թատերական դահլիճ։
Սեփական թատրոնի մասին Նիկոլայ Յուսուպովը երազում էր վաղուց։ Դեռևս երիտասարդ տարիներին, դիվանագետ եղած ժամանակ, նա ծանոթացել էր վենետիկցի բեմանկարիչ Պիետրո դի Գոտարդո Գոնզագայի հետ և վարակվել նրա գաղափարներով։ Արդեն այդ ժամանակ նկարիչ Գոնզագայի աշխատանքները ծանոթ էին բոլոր նրանց, ովքեր ինչ-որ կապ ունեին թատրոնի հետ ։
Իրենց ընդունակությունները լայնորեն կիրառել իտալացին կարողացավ Արխանգելսկոյեում։ Որոշվեց թատրոնի շենքը կառուցել այգու արևմտյան մասում։ Նախագիծը Գոնզագայի հետ մշակում էր երիտասարդ, բայց արդեն ճանաչված Օսիպ Բովեն։ Ի տարբերություն իր գործընկերոջ, նա իտալացի էր միայն ծագումով և հավատարիմ էր դասականության ոճին։ Շինարարությունը, որը սկսվել էր 1817 թվականի գարնանը, վստահվել էր Օսիպ Իվանովի արտելի ատաղձագործներին։ Նրանց հետևում էին ճարտարապետ Ստրիժակովը և հրավիրված ճարտարապետներ Տյուրինն ու Մելնիկովը ։
Հաջորդ տարվա գարնանը Գոնզագան ավարտեց դեկորացիաները, և շուտով Մոսկվայից դրանք տեղադրելու համար ժամանեց Յուսուպովի մեխանիկը։ Փայտե երկհարկանի, երկլանջ տանիքով շենքը պահպանվել է մինչ օրս և գրեթե չի փոխվել ո՛չ դրսից, ո՛չ էլ ներսից։ Նախագծելով թատրոնի ճակատը` ճարտարապետները չեն շեղվել դասական ոճից ։
Թատրոնի հանդիսավոր բացումը տեղի ունեցավ 1818 թվականի հունիսի 8-ին և նշվեց աներևակայելի ճոխությամբ։ Հատուկ այս իրադարձության համար Յուսուպովին հյուր էին եկել ռուսաց կայսր Ալեքսանդր I-ը և պրուսական թագավոր Ֆրիդրիխ-Վիլհելմ III-ը ։
Գրականություն
Կատեգորիա:Մոսկվայի մարզի շենքեր և կառույցներ Կատեգորիա:1818 հիմնադրումներ Ռուսաստանում
Պոզինա
Պոզինա  (Posina), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 726 մարդ (2008), բնակչության խտություն՝ 17 մարդ/կմ²։ Զբաղեցնում է 43 կմ² մակերես։ Փոստային ինդեքս 36010։ Հեռախոսային կոդ՝ 0445։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Վտանգավոր կապեր (ֆիլմ, 1988)
«Վտանգավոր կապեր» (Dangerous Liaisons), Սթիվեն Ֆրիրզի առաջին ֆիլմն է՝ նկարահանված Հոլիվուդի համար։ Էկրանավորումը՝ Քրիստոֆեր Հեմփթոնի, գրված է Շոդերլո դը Լակլոյի համանուն վեպի մոտիվներով (1782)։ Ֆիլմը ցուցադրվել է 1988 թվականին, նույն վեպի այլ էկրանավորման հետ գրեթե միաժամանակ։ Ֆիլմը հիացրել է կինոքննադատներին և «աստղեր» դարձրել երիտասարդ դերասաններ Քիանու Ռիվզին և Ումա Թուրմանին ։
Սյուժե
Սցենարիստը շատ մանրակրկիտ հետևել է Քրիստոֆեր Հեմփթոնի պիեսի սյուժեին, սակայն ինքը պիեսը մի շարք սկզբունքային սյուժետային տարբերություններ ունի Շոդերլո դե Լակլոյի վեպից։
XVIII դար. Երկու բանսարկուներ՝ մարկիզ դե Մերթեյը և վիկոնտ Դե Վալմոնը դավեր են նյութում, որպեսզի գայթակղեն և մոլորեցնեն երիտասարդ Սեսիլ Վոլանժին՝ իրենց թշնամու հարսնացուին։ Զուգահեռ Վալմոնը սիրահարվում է տիկին Դե Տուրվելին և խորամանկ քայլերով փորձում գրավել նրան։  Չնայած նրան, որ Տուրվելը փոխադարձաբար է պատասխանում նրան, մարկիզ Դե Մերտեյը խափանում է նրանց կապը և Դանսենին հարձակման է հրահրում Վալմոնի դեմ։ Վերջինս մահանում է մենամարտի ժամանակ. Մարկիզան ենթարկվում է բարձրագույն հասարակության օստրակիզմին, երբ ողբերգության մեջ նրա դերը բացահայտվում է։
Ծանոթագրություններ
Կատեգորիա:Անգլերեն ֆիլմեր Կատեգորիա:1988 ֆիլմեր Կատեգորիա:«Սեզար» մրցանակի դափնեկիր ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Warner Bros. ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր Կատեգորիա:Ամերիկյան մելոդրամա ֆիլմեր Կատեգորիա:1980-ականների դրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ռիմեյք ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ֆիլմեր Փարիզի մասին Կատեգորիա:Ամուսնական դավաճանությունը ֆիլմերում
Մեդիսին-Հաթ
Մեդիսին-Հաթ կամ Մեդիսն-Հեթ, քաղաք Ալբերտայի  (Կանադա) հարավ-արևելքում։ Հանդիսանում է Սայպրեսա կոմսության անկլավ, նաև  Ռեդկլիֆի հարևան քաղաք։ Երկու քաղաքն էլ այդ առումով չեն մտնում կոմսության մեջ։
Մեդիսին-Հաթը գտնվում է Հյուսիսային Սասկաչևան գետի վրա։ Դրա միջոցով անցնում է Տրանս-Կանադա Հայուեյը, այստեղ է գտնվում Արևելյան ծայրը՝ Հայուեյ Քրոուսնեստը։
Քաղաքին հռչակ են բերել խոշոր գազային հանքավայրերը, որոնք հայտնի են դարձել շնորհիվ Ռեդյարդ Քիփլինգի։ Գազի պաշարները ապահովել են քաղաքին երկրորդ անվանումը՝ Գազի քաղաք:։
Մեդիսին-Հաթը Ալբերտայի՝ մեծությամբ վեցերորդ քաղաքն է։ 2009 թվականի տվյալներով՝ բնակչության թիվը կազմել է  61 097 մարդ։ 2008 թվականի հոկտեմբերին քաղաքը դասվել է Ալբերտայի հիմնական գործատուների շարքում  ։
Աշխարհագրություն
Քաղաքի լանդշաֆտը հիմնականում որոշվում է Հարավային Սասկաչևան գետի հովտում գտնվող իր դիրքով։ Քաղաքի սահմաններում գետ են թափվում նաև Յոթ մարդկանց (Seven Persons Creek) և Ռոս գետի (en:Ross Creek) վտակը, այդ պատճառով Մեդիսին-Հաթը բնութագրվում է լեռնոտ ռելիեֆով։ Քաղաքից ոչ հեռու է գտնվում Անպտուղ հողերի պահապանը, գեոֆորմացիա, որը հիշեցնում է հնդիկի գլուխ ։
Կլիմա
Մեդիսն-Հաթը գտնվում է տափաստանային գոտում կիսաչոր մայրցամաքային կլիմայի պայմաններում (ըստ կլիմայի դասակարգման)։ Ձմեռները չոր և սառն են, ամառային եղանակը՝ տաք։ Ձմեռային սառնամանիքները լինում են Խաղաղ օվկիանոսից եկող հոսանքների պատճառով, իսկ ամռանը տաք եղանակը մեղմվում է ցածր խոնավության պատճառով։ Անձրևները հիմնականում տեղում են գարնան վերջին և ամռան սկզբին։ Մեդիսին-Հաթում տեղումները քիչ են շրջակա քաղաքների համեմատ։
Ծանոթագրություններ
Կատեգորիա:Կանադայի քաղաքներ Կատեգորիա:Բնակավայրեր այբբենական կարգով Կատեգորիա:1894 թվականին հիմնադրված բնակավայրեր
Լիլ Նաս Էքս
Մոնտերո Լամար Հիլլ (Montero Lamar Hill, ), առավել հայտնի է որպես՝ Լիլ Նաս Էքս (Lil Nas X), ամերիկացի ռեփեր, երգիչ և երգահան, «Գրեմմի» մրցանակի դափնեկիր։ Հայտնի է դարձել քանթրի ռեփ ժանրի «Old Town Road» սինգլը թողարկելուց հետո։ Թրեքը հայտնի դարձավ, դառնալով ՏիկՏոկ սոցիալական ցանցի մարտահրավերներից («Yeehaw Challenge» ) մեկը ։ Երգը գլխավորել է Billboard Hot 100 չարթը և առաջին հորիզոնականում է անցկացրել 19 շաբաթ ։
Ստեղծագործություն
Լիլ Նաս Էքսը ռեփով սկսել է զբաղվել 2018 թվականի գարնանից, երբ համալսարանում ինֆորմատիկա էր ուսումնասիրում։ Նույն թվականի հուլիսի 24-ին SoundCloud-ում թողարկել է իր առաջին՝ «Nasarati» միքսթեյփը ։
Ագաթա Զուբել
Կենսագրություն
Զուբելն ավարտել է Վրոցլավի Կարոլ Շիմանովսկու անվան երաժշտական դպրոցը, այնուհետև Կարոլ Լիպինսկու անվան երաժշտական համալսարանը, որտեղ կոմպոզիցիա է ուսումնասիրել Յան Վիխրովսկու ղեկավարությամբ։ Եղել է մշակույթի և ազգային ժառանգության նախարարության, Վրոցլավի քաղաքային խորհրդի, միջազգային կրթական հիմնադրամի կրթաթոշակառու, ուսանել է նաև Նիդերլանդներում։ Նա ներկայումս Լեհաստանի կոմպոզիտորների միության երիտասարդական շրջանակի անդամ է, ունի երաժշտագիտության դոկտորի աստիճան, դասախոսում է Վրոցլավի երաժշտական համալսարանում։ Ի թիվս բազմաթիվ պարգևների՝ 2013 թվականին արժանացել է կոմպոզիտորների միջազգային խորհրդի առաջին կարգի մրցանակին «Լավագույն կոմպոզիցիա» անվանակարգում, իր Ո՛չ ես ստեղծագործության համար՝ գրված սոպրանո ձայնի, գործիքային համույթի և էլեկտրոնիկայի համար ։
Արտաքին հղումներ
Կատեգորիա:Երգչուհիներ Կատեգորիա:Կին կոմպոզիտորներ Կատեգորիա:Լեհ կոմպոզիտորներ Կատեգորիա:Լեհ երգչուհիներ
Մարակլի
Մարակլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907 թվականին գյուղն ունեցել է 226, իսկ 1908-ին՝ 272 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ֆերնանդո Տոռես դե Պորտուգալ
Ֆերնանդո Տոռես դե Պորտուգալ (Fernando de Torres de Portugal y Mesía, ), իսպանացի ազնվական, գաղութային պաշտոնյա ։ Պերուի փոխարքան 1585-1589 թվականներին ։
Կենսագրություն
1584 թվականի մարտի 31-ին Ֆերնանդո Տոռես դե Պորտուգալը նշանակվել է Պերուի փոխարքայի պաշտոնում, մեկնել է Ամերիկա, սակայն նրա ուղին առողջական խնդիրների պատճառով բավականին երկար է եղել։ Ժամանելով գաղութ, նա 1585 թվականի հունիսի 11-ին վայրէջք է կատարել Պաիտայում, իսկ Լիմա հասել է նույն թվականի նոյեմբերի 25-ին։
Կատարելով թագավոր Ֆիլիպ II-ի հրամանը նա առաջին հերթին բարձրացրել է գաղութում հարկերը և վճարները։ Թագավորին հսկայական միջոցներ էին պահանջվում Արմադայի կառուցման համար և Տոռես դե Պորտուգալը կարողացել է դրանք տալ՝ իր կառավարման 5 տարիների ընթացքում՝ Իսպանիա ուղարկելով գրեթե 5 մլն դուկատ։
Ենթադրելով ամերիկյան ծովահենների հարձակումները, նա միջոցներ է ձեռնարկել ափերը ամրապնդելու համար, ափային պաշտպանության համար պատրաստվել և տեղադրվել են նոր զենքեր։ Շուտով Մագելանի նեղուցը հատած անգլիական ծովահեն Թոմաս Կավենդիշը մի քանի հարձակում է գործել Պերուի ափերի վրա՝ թալանելով Արիկան և Պիսկոն, սակայն չի դիպչել Կալյաոյին, որը հսկվում էր իսպանական էսկադրայով։
1586 թվականի հուլիսի 9-ին Պերուում տեղի է ունեցել ուժեղ երկրաշարժ, որին հաջորդած ցունամին հանգեցրել է Կալյաոում ավերածությունների։
1586 թվականին Լիմայում ծնվել է Իսաբել Ֆլորես դե Օլիվան (Լիմայի Սուրբ Վարդ)։
1589 թվականին Պերուում բռնկվեց ծաղիկ հիվանդության համաճարակ, փոխարքայի հրամանով մի քանի հիվանդանոց կառուցվեց։
Նոր փոխարքա Գարսիա Ուրտադո դե Մենդոսի ժամանումից հետո Տոռես դե Պորտուգալը մեկնել է Մագդալենա քաղաք, իսկ ավելի ուշ մեկնել է Իսպանիա։
Արտաքին հղումներ
Կատեգորիա:Իսպանիայի քաղաքական գործիչներ